
Nr. SC2005 - 517 din 13.01.2005
REFERAT

Privind aprobarea studiului de fezabilitate 

“POD UZINA DE APĂ, TIMIŞOARA”

Direcţia Tehnică are în program întocmirea Studiului de Fezabilitate  aferent obiectivului de investiţii “Pod Uzina de Apă, Timişoara”.

Podul este amplasat în partea de est a municipiului Timişoara şi asigură traversarea Canalului Behela, realizând legătura între strada Uzinei şi strada Rozelor.

Podul ce traversează canalul Behela se află într-o avansată stare de degradare. 

Pentru menţinerea în stare de viabilitate a străzii Rozelor se impune reabilitarea structurii podului uzina de Apă, astfel încât să facă faţă în condiţii optime unui trafic conform clasei E de încărcare şi să aibă un gabarit corespunzător a două benzi de circulaţie, prin prisma standardelor în vigoare.

Având în vedere atât propunerea expertului, de realizare a unei noi structuri de traversare, care să fie satisfăcătoare din punct de vedere al capacităţii portante; cât şi starea avansată de degradare a structurii în ansamblu, capacitatea sa portantă redusă, precum şi necesităţile traficului actual şi de perspectivă, soluţia optimă în acest caz ar fi realizarea unui pod nou.

Valoarea totală (inclusiv TVA) a investiţiei “Pod Uzina de Apă, Timişoara”  este estimată la 6.997.200 mii lei, reprezentând 174.090 euro.

Având în vedere faptul că finanţarea studiului de fezabilitate “Pod Uzina de Apă, Timişoara” s-a făcut din Bugetul local aprobat pentru anul 2004, propunem aprobarea studiului de fezabilitate şi realizarea investiţiei menţionată anterior.                          

Consiliul local                         

PROIECT DE HOTARARE

      Din data de__________________

Privind aprobarea Studiului de Fezabilitate 

“POD UZINA DE APĂ, TIMIŞOARA”



Consiliul Local al Municipiului Timişoara

Având în vedere referatul nr. SC2005 – 517 din 13.01.2005 intocmit de către Direcţia Edilitară  din cadrul Primăriei Municipiului Timişoara;

Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, lucrări publice şi patrimoniu, Comisiei pentru administrarea domeniului public şi privat, servicii publice şi comerţ şi al Comisiei pentru administraţie locală, juridică, ordine publică, drepturile omului şi culte din cadrul Consiliului Local al Municipiului Timişoara;

În conformitate cu prevederile OUG nr.45/2003 privind finanţele publice locale, aprobată prin Legea nr.108/2004;

In conformitate cu prevederile art.38 lit. (c), (d), (f), (l) şi (m) din Legea nr.215/2001 privind administratia publică locală;

În temeiul art. 46 din Legea nr.215/2001 privind administratia publică locală;                           

HOTĂRĂŞTE:

Art. 1. Se aprobă Studiul de Fezabilitate pentru obiectivul de investiţii „ Pod Uzina de apă, Timişoara”, conform proiectului nr. 444/2003 întocmit de SC DRUM PROIECT SRL , cu caracteristicile principale şi indicatorii tehnico-economici, prevăzuţi în Anexa care face parte integrantă din prezenta hotărâre.

Art. 2. Finanţarea obiectivului de investiţii prevăzut  la art.1. se va face din Bugetul Local.

Art. 3. Cu aducerea la îndeplinire a prezentei Horărâri se încredinţează Direcţia Edilitară şi Direcţia Economică din cadrul   Primăriei Municipiului Timişoara

Art. 4. Prezenta Hotărâre se comunică:

· Prefecturii Judeţului Timiş

· Secretarului Primăriei Municipiului Timişoara
· Primarului Municipiului Timişoara
· Direcţiei Edilitare
· Direcţiei Economice
· Direcţiei Urbanism
· Direcţiei Patrimoniu
· Serviciului Juridic 

· Serviciului Control şi Audit Intern

· Serviciului Centru de Informare pentru Cetăţeni

· Mass-mediei locale

Preşedinte de şedinţă,

 Consilier

                                                        Anexă la Hotărârea nr._______/___________

“POD UZINA DE APĂ, TIMIŞOARA”

INDICATORI TEHNICO-ECONOMICI AI INVESTIŢIEI

Denumirea investiţiei: “Pod uzina de Apă, Timişoara”            

Amplasament: Municipiul Timişoara, zona de est

Beneficiar: Consiliul Local al Municipiului Timişoara

Valoarea investiţiei:           6.997.200 mii lei, reprezentând 174.090 euro

1.Amenajări pt.protecţia mediului                               27.100 mii lei,      674 euro

2.Lucrări rutiere – structură rutieră                       1.540.000 mii lei;  38.315 euro


- Structură rutieră                                             1.256.850 mii lei,  31.720 euro


- Canalizare şi borduri                                         165.834 mii lei,    4.126 euro


- Obţinere avize,acorduri, autorizaţii                      3.170 mii lei,          80 euro


- Trotuare                                                            89.671 mii lei,       2.231 euro


- Spaţii verzi                                                        17.070 mii lei,          425 euro

- Semnalizare rutieră                                            10.575 mii lei,         263 euro

3.Infrastructură pod proiectat                                3.100.000 mii lei;   77.128 euro

4.Suprastructură pod proiectat                              1.045.200 mii lei,    26.005 euro

5.Amenajare albie şi protecţie maluri                       150.000 mii lei,     3.732 euro

6.Demolare suprastructură pod vechi                         17.700 mii lei,        440 euro

Capacităţi:            - lungime pod proiectat                  11,90 m



       - lăţime pod proiectat                     10,96 m

                               - lungime parapet pe pod               2 x 10,50 m

                               - lungime mal protejat                   2 x 18,00 m



       - lungime străzi proiectate             93,00 m

